Eelotsusetaotlus, mille on esitanud Tribunale di Milano (Itaalia) 22. juunil 2016 – Sacko Moussa versus Commissione Territoriale per il riconoscimento della Protezione internazionale di Milano
(kohtuasi C-348/16)
Kohtumenetluse keel: itaalia
Eelotsusetaotluse esitanud kohus
Tribunale di Milano
Põhikohtuasja pooled
Kaebuse esitaja: Sacko Moussa
Vastustaja: Commissione Territoriale per il riconoscimento della Protezione internazionale di Milano
Eelotsuse küsimus
Kas direktiivi 2013/32/EL1 (eelkõige artikleid 12, 14, 31 ja 46) tuleb tõlgendada nii, et see võimaldab kehtestada niisuguse menetluse nagu Itaalia menetlus (2011. aasta seadusandliku dekreedi nr 150 artikli 19 lõige 9), mille raames on kohtul, kelle poole pöördub varjupaigataotleja, kelle taotluse jättis varjupaigataotlusi läbivaatav haldusasutus täieliku, ärakuulamisega läbivaatamise tulemusena rahuldamata, lubatud jätta kaebus otsekohe rahuldamata, ilma et ta peaks taotleja uuesti ära kuulama, kui kaebus on ilmselgelt põhjendamatu ja haldusasutuse keeldumine on seega möödapääsmatu?
____________
1     Euroopa Parlamendi ja nõukogu 26. juuni 2013. aasta direktiiv 2013/32/EL rahvusvahelise kaitse seisundi andmise ja äravõtmise menetluse ühiste nõuete kohta (ELT L 180, lk 60).